જોકે, સાનિયા મિર્ઝાએ પણ તેને ટ્રોલ કરનારાઓને સ્પષ્ટ ભાષામાં જણાવી દીધું હતું કે તેનો સ્વતંત્રતા દિવસ ૧૫મી ઓગસ્ટ છે અને તેના પતિ પાકિસ્તાની ક્રિકેટર શોએબ મલિક માટે સ્વતંત્રતા દિવસ ૧૪ ઓગસ્ટ છે. સાનિયાએ બુધવારે ભારતની આઝાદીની ૭૧મી વર્ષગાંઠ પર ટિ્‌વટર પર દેશવાસીઓને શુભેચ્છાઓ પાઠવી હતી. સાનિયાએ ટિ્‌વટર પર એક પછી એક ત્રણ ટિ્‌વટ કર્યા હતા. પોતાના પ્રથમ ટિ્‌વટમાં તેણે ૪૫ સેકન્ડનો એક વીડિયો જારી કર્યો હતો. સાનિયાએ ત્રિરંગાના રંગનો ડ્રેસ પહેર્યો હતો અને તેણે કહ્યું હતું કે તેણે ક્યારે પ્રથમ વખત પોતાની જાતને આઝાદ અનુભવી હતી.